ดูปมฆ่าตัวตายจากโควิด-19 บนหน้าข่าว นักวิจัยแนะรัฐเยียวยาให้มากขึ้น
หลังรัฐประกาศมาตรการควบคุมโรคโควิด-19 อย่างเข้มงวด คนฆ่าตัวตายแล้วอย่างน้อย 24 คนใน 22 กรณี เหตุเศรษฐกิจชะงักและความเครียดเกี่ยวกับโรคระบาด ข้อมูลจากกรมสุขภาพจิตพบ ช่วง มี.ค. - เม.ย. 63 มีผู้เสียชีวิตจากการฆ่าตัวตายเพิ่มขึ้น 3 เท่าจากปี 62 นักวิชาการแนะ รัฐเปิดฮอตไลน์ ช่วยเหลือถ้วนหน้า เร่งเปิดพื้นที่ เลิก พ.ร.ก. ฉุกเฉินเป็นเวลาหนึ่งเดือนกว่าแล้วที่รัฐใช้นโยบาย อยู่บ้าน หยุดเชื้อ เพื่อชาติ และใช้นโยบายอย่างเข้มงวดเช่นการปิดเมือง ปิดห้างสรรพสินค้าและสถานบริการต่างๆ พร้อมทั้งประกาศสถานการณ์ฉุกเฉินเพื่อควบคุมการแพร่ระบาดของโรคติดเชื้อไวรัสโคโรนา 2019 (โควิด-19)การควบคุมโรคที่เข้มงวดกลับส่งผลกระทบกับประชาชนทางอ้อม ประชาชนบางส่วนไม่สามารถหารายได้ได้ตามปกติ มีภาวะเครียดจากความวิตกกังวลเกี่ยวกับสถานการณ์การแพร่ระบาดของโควิด-19 และเศรษฐกิจของประเทศที่หยุดชะงัก มีหลายกรณีที่ตัดสินใจฆ่าตัวตาย ที่กลายเป็นประเด็นที่ถูกพูดถึงอย่างกว้างขวางผู้สื่อข่าวค้นหาจากข่าวในช่วงวันที่ 20 มี.ค. 63 – 25 เม.ย. 63 พบว่า มีข่าวการฆ่าตัวตายอย่างน้อย 22 กรณี มียอดผู้เสียชีวิตอย่างน้อยจำนวน 24 คน โดยสาเหตุของการฆ่าตัวตายนั้น แบ่งออกเป็น 2 สาเหตุหลัก ได้แก่ ฆ่าตัวตายเนื่องจากเครียดและกังวลเกี่ยวกับโรคระบาด 4 กรณี และฆ่าตัวตายอันเนื่องมาจากผลกระทบจากนโยบายและมาตรการของรัฐ 18 กรณี และพบว่าเป็นเพศชาย 7 คน เพศหญิง 17 คน ผู้ฆ่าตัวตายมีอายุเฉลี่ย 40 ปีกรณีการฆ่าตัวตายส่วนใหญ่ประกอบอาชีพพนักงานหรือผู้ประกอบการอิสระ มีบางส่วนเป็นผู้ว่างงาน ซึ่งในบางกรณีเป็นผู้ที่ตกหล่นจากมาตรการการเยียวยาช่วยเหลือจากรัฐหรืออยู่ในกลุ่ม คนที่ไม่ผ่านเกณฑ์ เช่น คนงานก่อสร้างหรือคนว่างงานซึ่งรัฐไม่ได้มอบเงินเยียวยา 5000 บาทในโครงการ เราไม่ทิ้งกัน(สามารถดูรายละเอียดข่าวได้ตามตารางท้ายข่าว)อนึ่ง วิธีการค้นหากรณีการฆ่าตัวตาย เชื่อมโยงกับปัญหาโควิด-19 พบว่ามีความคลาดเคลื่อนในทางจำนวนและรายละเอียด วิธีการเช่นนี้จึงทำให้มีปฏิกิริยาทั้งในทางเห็นด้วยและไม่เห็นด้วย บ้างก็มีข้อสังเกตทางวิชาการเรื่องความเกี่ยวโยง และความน่าเชื่อถือในการสะท้อนภาพความเป็นจริง เช่น ข้อมูลอีกชุดจากการรวบรวมข่าวที่พบว่าตั้งแต่ 1 ถึง 21 เม.ย. 2563 มีการฆ่าตัวตายเกิดขึ้นรวมทั้งสิ้น 38 รายนพ.เกียรติภูมิ วงศ์รจิต อธิบดีกรมสุขภาพจิต ออกมาแถลงสืบเนื่องจากชุดข้อมูลของคณะนักวิจัยข้างต้น โดยมีข้อสังเกตว่า การเก็บข้อมูลเป็นบทวิเคราะห์จากการนำเสนอข่าวของสื่อมวลชนและไม่ได้เทียบกับสถิติฆ่าตัวตายเมื่อเดือนก่อน ไม่สามารถใช้เป็นภาพแทนปัญหาการฆ่าตัวตายในสังคมไทยได้ และการอภิปรายผลการวิจัยโดยไม่ทบทวนวรรณกรรมหรืองานวิจัยสุขภาพจิตอาจสร้างความเข้าใจที่คลาดเคลื่อนได้เกียรติภูมิกล่าวอีกว่า ปัญหาการฆ่าตัวตายมีความสลับซับซ้อน ปัญหาที่เป็นปัจจัยร่วมมากที่สุดคือปัญหาความสัมพันธ์ รองลงมาคือการใช้สุรา โรคทางกาย โรคจิตเวชและปัญหาเศรษฐกิจ ในช่วงปี 63 กรมสุขภาพจิตคาดการณ์ว่า ตัวเลขการฆ่าตัวตายในไทยอาจสูงกว่าค่าเฉลี่ยทุกปีตามกลไกทางจิตวิทยาสังคมที่อยู่ในภาวะวิกฤต ปัจจัยเศรษฐกิจจะมีบทบาทมากขึ้นและมีอัตราส่วนสูงขึ้น ทั้งนี้ก็ยังจะมีปัจจัยอื่นๆ ร่วมด้วยการเผยแพร่ข้อมูลที่มีเนื้อหาระบุว่าปัจจัยใดเพียงปัจจัยหนึ่งเป็นเหตุแห่งการเสียชีวิตจากการฆ่าตัวตายนั้น อาจก่อให้เกิดการมองข้ามความสำคัญในการจัดการกับปัจจัยอื่นๆ ที่มีร่วม หรือมองข้ามการใช้ปัจจัยความเข้มแข็งอื่นเป็นเครื่องป้องกันปัญหาการฆ่าตัวตายในสังคมไทย (ที่มา:)หลังจากมีแถลงของกรมสุขภาพจิต คณะวิจัยได้มีข้อชี้แจงเพิ่มเติมถึง ว่าเป็นเพียง การแถลงผลการรวบรวมข้อมูล มิใช่ ผลการวิจัย ซึ่งการแถลงผลฉบับนี้เป็นการรวบรวมข้อมูลจากสื่อที่ระบุว่าแรงจูงใจสุดท้ายที่ทำให้เกิดการฆ่าตัวตายนั้นสัมพันธ์กับผลกระทบอันเกิดจากมาตรการการควบคุมไวรัสโควิด-19 และไม่ได้รับการช่วยเหลือจากรัฐ คณะวิจัยตระหนักดีว่าการฆ่าตัวตายมีสาเหตุหลากหลายปัจจัยซ้อนทับ แต่ในกรณีที่เก็บข้อมูลนี้มานำเสนอก็เพี่อที่จะบ่งบอกถึงฟางเส้นสุดท้ายของผู้คนกำลังกดทับจนไม่สามารถที่จะมองหาทางออกในชีวิตได้ การที่กรมสุขภาพจิตได้ท้วงติง คณะวิจัยถือว่าเป็นเรื่องดี และขอให้กรมสุขภาพจิตได้ร่วมกันลดทอนน้ำหนักของฟางเส้นสุดท้ายนี้ด้วยคณะวิจัยจากโครงการวิจัยคนจนเมืองที่เปลี่ยนไปในสังคมเมืองที่กำลังเปลี่ยนแปลงเผยแพร่แถลงการณ์กรณีการฆ่าตัวตายอันเกิดจากผลกระทบจากโควิด-19 เมื่อ 24 เม.ย. ที่ผ่านมา โดยมีข้อเสนอแนะต่อสถานการณ์เฉพาะหน้า ดังนี้ประการแรก รัฐบาลควรมีความตระหนักให้มากกว่านี้ว่า การฆ่าตัวตายของประชาชนเป็นผลจากมาตรการของรัฐบาลในการควบคุมโรคอย่างเข้มงวด แต่กลับไม่มีมาตรการในการเยียวยาประชาชนที่ได้รับผลกระทบอย่างทันท่วงทีและครอบคลุมประชาชนที่เดือดร้อนทุกกลุ่ม อย่างน้อยควรจัดเตรียมสายด่วนให้กับประชาชนที่กำลังเดือดร้อนได้แจ้งปัญหา และมีเจ้าหน้าที่ได้เข้าไปช่วยเหลือได้อย่างทันท่วงทีประการที่สอง รัฐบาลต้องปรับเปลี่ยนการให้เงินเยียวยาในโครงการคนไทยไม่ทิ้งกัน ให้กว้างขวางและรวดเร็ว บนฐานคิด ช่วยเหลือให้ถ้วนหน้า ไม่ใช่ สงเคราะห์เพียงบางคน และการเรียกร้องให้ประชาชน อยู่บ้าน หยุดเชื้อ เพื่อชาติ เพียงด้านเดียวจะทําให้มีคนถูกทิ้งไว้ข้างหลังและข้างทางเป็นจํานวนมากประการที่สาม ในพื้นที่ที่ไม่ได้มีความเสี่ยงในระดับสูง จําเป็นต้องมีการ เปิดพื้นที่แบบมีการจัดการ เช่น ตลาด ร้านค้ารายย่อย เป็นต้น เพื่อให้ประชาชนพอมีพื้นที่ทํามาหากินเลี้ยงชีวิตของตนเองและครอบครัวได้ แต่ต้องมีการจัดการที่มีประสิทธิภาพและปลอดภัยประการที่สี่ รัฐบาลต้องยกเลิกการใช้กฎหมายและมาตรการต่างๆ ที่สร้างความทุกข์ยากให้กับประชาชนโดยไม่จําเป็น ไม่ว่าจะเป็นการสร้างความยุ่งยากในการแจกจ่ายอาหารของประชาชนการข่มขู่ว่าจะมีการใช้อํานาจตาม พ.ร.ก. การบริหารราชการในสถานการณ์ฉุกเฉินต่อผู้ประสงค์จะแจกอาหารการจับกุมคนไร้บ้านด้วยข้อหาฝ่าฝืน พ.ร.ก. การบริหารราชการในสถานการณ์ฉุกเฉินการจับกุมและลงโทษบุคคลด้วยมาตรฐานที่แตกต่างกันในการกระทําเดียวกัน เป็นต้นในภาพใหญ่ ถ้าเปรียบเทียบสถิติคนฆ่าตัวตายปีที่แล้วกับปีนี้ในช่วงเวลาเดียวกันคือ 20 มี.ค. – 25 เม.ย. โดยอ้างอิงจากฐานข้อมูลกรมสุขภาพจิต พบว่า ในปี นั้นมีผู้เสียชีวิต 191 ราย ในขณะที่ปี นี้มีผู้เสียชีวิต 605 ราย เพิ่มขึ้นจากปีก่อนถึง 3 เท่าส่วนจำนวนผู้รอดชีวิตจากการฆ่าตัวตายในช่วงเวลาเดียวกันมีจำนวน 633 รายในปี 2562 เทียบกับจำนวนผู้รอดชีวิต 981 รายในปี 2563 ถือว่าเพิ่มขึ้น 1.5 เท่า20 มี.คครูนครนายก เครียดจัด ผูกคอตายหนีโควิด-19 ทิ้งจดหมายร่ำลา ขอโทษด้วยผมอาจติดเชื้อชายไม่ทราบนครนายก20 มี.คหญิงวัย 52 ปีเครียดโรคโควิด-19 กระโดดตึกฆ่าตัวตายหญิง52นครปฐม26 มี.คพิษ โควิด-19 ฆ่าคนทางอ้อม ไกด์เครียดไร้งาน ผูกคอลาโลกชาย59เชียงใหม่1 เม.ย.สลด พ่อค้ากาแฟ วิตกคิดว่าติดโควิด-19 ผูกคอตายลาโลก กลัวเชื้อติดลูกเมียชาย51ชลบุรี3 เม.ย.หนุ่มเครียดผลเลือดเป็นบวก กลัวติด โควิด โดดตึกฆ่าตัวตายชาย27สงขลา5 เม.ย.หนุ่มช่างเชื่อมเครียดโควิด-19 ทำไม่มีงาน-รายได้หดหาย ตัดสินใจปาดคอตัวเองดับสยองชาย33สุพรรณบุรี9 เม.ย.หดหู่ พิษเศรษฐกิจ-โควิด สาวใหญ่รมควัน หลังทะเลาะกับแฟนหนักปมหนี้สินหญิง40กทม.10 เม.ย.หนุ่มเครียดตกงาน-เลิกแฟน โดดจุดชมวิวเขารังตายสลดชาย28ภูเก็ต12 เม.ย.แม่เล่าสลด ลูกตกงานเพราะโควิด 19 จนผูกคอตาย ทำก่อสร้างไม่ได้เงินเยียวยา 5000ชาย30สุโขทัย13 เม.ย.สลด ผู้กักกันโควิดเครียดโดดตึกชั้น 8 รพ. พระประแดงดับชาย51สมุทรปราการ17 เม.ย.สาวทำงานสนามบิน ดิ่งคอนโดดับ เครียดเรื่องเงินช่วงหยุดงานโควิด-19หญิง24กทม.18 เม.ย.สลด พ่อเฒ่า 74 อยู่คนเดียว โดนกักโควิด-เครียด ปลิดชีพคาห้องนอนชาย74สุรินทร์18 เม.ย.เครียดพิษโควิด-19 หนุ่มอุทัยฯ ตกงานคว้าปืนยิงขมับตัวเองดับ-สาวกระโดดตึกดับ ต่อหน้าต่อตาพ่อ คาดจากปัญหาการเงินชาย27อุทัยธานี18 เม.ย.สาวใหญ่กำแพงเพชรเครียดโควิด-19 ระบาด ชวดเงิน เราไม่ทิ้งกัน แขวนคอตายไม่มีแม้แต่เงินซื้อโลงหญิง57กำแพงเพชร19 เม.ย.หนุ่มหมดหวังช่วงโควิดฆ่าตัวตาย หลังจากนั้น 2 วัน เงินเยียวยาเข้าบัญชีชายไม่ทราบสงขลา20 เม.ย.ซี่ผูกคอตาย เครียดไม่ได้เงิน 5 พัน เมียเผยก่อนตายมีเงินติดตัวแค่ 60 ที่บ้านตกงาน 8 คนชายไม่ทราบกทม.21 เม.ย.พิษโควิด แม่ลูกสอง เครียดชีวิต ไร้เงินซื้อนมให้ลูก ผูกคอดับในห้องน้ำหญิง26มหาสารคาม21 เม.ย.สลด พ่อตกงาน พาลูกสาว 5 ขวบอาศัยนอนวัด ก่อนพบเป็นศพลอยแม่น้ำทั้งคู่ชาย- หญิง40-50-5อยุธยา21 เม.ย.พิษโควิด-19 หนุ่มช่างแอร์เครียดตกงาน 2 เดือน-รถถูกยึด ผูกคอตายในห้องเช่า แม่บอกไม่มีแม้แต่เงินทำศพชาย34สระบุรี22 เม.ย.พ่อค้าเครียด ขายของไม่ดี ช่วงโควิด กลัวไม่มีเงินส่งลูกเรียน ผูกคอลาโลกสลดชาย42อุดรธานี23 เม.ย.เครียดพิษเศรษฐกิจจนซึมเศร้า ผัวบริษัทไฟรัดคอเมีย-ยิงตัวตายตามหญิง- ชาย31-34ระยอง25 เม.ย.เซ่นโควิดไร้เงินส่งค่างวดรถบัส สลดเจ้าของผูกคอดับคาราวบันไดชาย46สมุทรปราการ
หลังรัฐประกาศมาตรการควบคุมโรคโควิด-19 อย่างเข้มงวด คนฆ่าตัวตายแล้วอย่างน้อย 24 คนใน 22 กรณี เหตุเศรษฐกิจชะงักและความเครียดเกี่ยวกับโรคระบาด ข้อมูลจากกรมสุขภาพจิตพบ ช่วง มี.ค. - เม.ย. 63
โควิด-19,COVID-19,การฆ่าตัวตาย,กรมสุขภาพจิต